ROMÂNIA

JUDEȚUL TIMIȘ

MUNICIPIUL TIMIȘOARA

DIRECȚIA ECONOMICĂ

Biroul Guvernanță Corporativă și Monitorizare Societăți,

Instituții și Servicii Publice

NR. SC2023-11.195/03.05.2023

*Bd. C.D. Loga nr. 1, Timişoara, tel: +40 256 – 408.300, e-mail:steliana.stanciu@primariatm.ro*

RAPORT DE SPECIALITATE

privind modificarea normelor specifice privind desfășurarea activității Unității de Achiziții Centralizate

Având în vedere:

Adresa AAPT înregistrată la Direcția Economică din Primăria Municipiului Timișoara cu nr. 1.521/28.04.2023 prin care se solicită inițierea Hotărâri ale Consiliului Local al Municipiului Timișoara pentru modificarea normelor specifice privind desfășurarea activității Unității de Achiziții Centralizate (UCA);

Referatul de aprobare al Proiectului de hotărâre, nr. SC2023-11.195/03.05.2023, al Primarului Municipiului Timişoara, domnul Dominic Fritz;

Raportul de specialitate nr. SC2023-11.195/03.05.2023 al Direcției Economice - Biroul Guvernanță Corporativă, Monitorizare Societăți, Instituții și Servicii Publice din cadrul Primăriei Municipiului Timișoara;

Facem următoarele precizări:

Conform art. 92 din Ordonanța de Urgență a Guvernului nr. 57 din 3 iulie 2019 privind Codul administrativ *Consiliile locale și consiliile județene pot hotărî asupra participării cu împrumuturi, capital sau cu bunuri, după caz, în numele și în interesul colectivităților locale la nivelul cărora sunt alese, la înființarea, funcționarea și dezvoltarea unor organisme prestatoare de servicii publice și de utilitate publică de interes local sau județean, în condițiile legii*.

Conform art. 129, Consiliul local are *inițiativă și hotărăște, în condițiile legii, în toate problemele de interes local, cu excepția celor care sunt date prin lege în competența altor autorități ale administrației publice locale sau central*, exercitând următoarele categorii de atribuții: *atribuții privind unitatea administrativ-teritorială, organizarea proprie, precum și organizarea și funcționarea aparatului de specialitate al primarului, ale instituțiilor publice de interes local și ale societăților și regiilor autonome de interes local.*

Ținând cont de faptul că înființarea de unități de achiziții centralizate s-a realizat în cadrul proiectului SIPOCA 625 “Sprijin în implementarea SNAP prin consolidarea capacității administrative a ANAP și a autorităților contractante”, iar beneficiile preconizate se referă atât la reducerea costurilor și a riscurilor de conformitate față de legislația în achiziții publice, cât și la gesionarea mai eficientă a procedurilor de achiziții publice, apreciem faptul că Proiectul de hotărâre privind modificarea normelor specifice privind desfășurarea activității Unității de Achiziții Centralizate îndeplinește condițiile pentru a fi supus dezbaterii și aprobării plenului consiliului local.

Director Economic,

Steliana Stanciu

Consilier BGCMSISP,

Sașa-Sorin Lovin